มะกันสลด เผย มือปืน กราดยิงถล่มบาร์สุดสยอง ตาย12 เป็นอดีตนาวิกโยธิน 
(รูปซ้าย: เอียน เดวิด ลอง อดีตนาวิกโยธินสหรัฐฯ),ตำรวจเอฟบีไอ เผยมือปืนก่อเหตุ กราดยิงสนั่น สังหารหมู่ที่บาร์เหล้าในแคลิฟอร์เนีย ดับ 12 ศพ เป็นอดีตนาวิกโยธินและเคยเป็นทหารผ่านศึก ถูกส่งไปสมรภูมิรบที่อัฟกานิสถาน,เมื่อ 9 พ.ย.61 สำนักข่าวต่างประเทศ รายงานความคืบหน้าเหตุกราดยิงสุดสะเทือนขวัญ ที่บาร์เหล้าและร้านอาหาร บอร์เดอร์ไลน์ บาร์ แอนด์ กริลล์ ในเมืองเทาซันด์ โอ๊กส์ รัฐแคลิฟอร์เนีย ประเทศสหรัฐฯ เมื่อตอนเวลาประมาณ 23.20 น. ของคืนวันที่ 7 พ.ย.ตามเวลาท้องถิ่น ขณะที่ภายในร้านมีนักศึกษาหนุ่มสาวจำนวนมากราว 200 คนกำลังดื่มกินเต้นรำกันอย่างสนุกสนาน เป็นเหตุให้มีผู้เสียชีวิตสลด 12 ราย รวมทั้งตำรวจ 1 นาย และมีผู้บาดเจ็บอย่างน้อย 10 รายนั้น,รอยเตอร์ แจ้งว่า ตำรวจเอฟบีไอของสหรัฐฯ ได้ระบุมือปืนก่อเหตุสยองครั้งนี้แล้ว คือ นายเอียน เดวิด ลอง อดีตนาวิกโยธิน ชาวอเมริกัน วัย 28 ปี ซึ่งยิงตัวตายหลังบุกเข้าไปก่อเหตุ โดยนายลองเคยถูกส่งไปร่วมในสมรภูมิที่อัฟกานิสถาน ขณะที่ ผู้ช่วยผู้อำนวยการสำนักงานเอฟบีไอในลอสแอนเจลิส กล่าวว่า คงเร็วเกินไปที่จะสันนิษฐานมูลเหตุจูงใจในการก่อเหตุครั้งนี้ ของนายลอง แต่ดูเหมือนเขาลงมือก่อเหตุเพียงลำพัง,ตำรวจยังระบุว่า นายลองได้ใช้ปืนพก Glock กึ่งอัตโนมัติ ขนาด.45 เป็นอาวุธและมีการต่อแมกกาซีนปืน ซึ่งถือเป็นการกระทำผิดกฎหมายในรัฐแคลิฟอร์เนีย เพราะทำให้สามารถยิงกระสุนได้ครั้งละมากกว่า 11 นัด เพียงแต่ขณะนี้ตำรวจยังไม่สามารถระบุได้ว่านายลองยิงกระสุนในการก่อเหตุสยองครั้งนี้กี่นัด,เว็บไซต์ อินดิเพนเดนต์ รายงานว่า หลังตำรวจเอฟบีไอเปิดเผยชื่อว่านายลอง คือมือปืนที่ลงมือก่อเหตุกราดยิงสังหารหมู่ ได้ทำให้เพื่อนบ้านเปิดเผย ว่า นายลอง ซึ่งเคยเป็นทหารผ่านศึกในอัฟกานิสถานมาก่อน อาจป่วยด้วยภาวะผิดปกติทางจิตใจจากเหตุการณ์รุนแรง post-traumatic stress disorder (PTSD) ,อ่านข่าว: ,ช็อก มือปืนกราดยิงสุดโหด รัวสนั่น ถล่มบาร์ในสหรัฐฯ ตายเจ็บเพียบ (คลิป),ขณะที่ บีบีซี รายงานด้วยวา หนึ่งในผู้รอดชีวิตจากเหตุกราดยิงที่บาร์เหล้าในเมืองเทาซันด์ โอ๊กส์ เล่าว่า เขาและเพื่อนเพิ่งรอดตายมาได้ จากเหตุกราดยิงที่งาน คันทรี มิวสิค คอนเสิร์ตในลาสเวกัส ซึ่งทำให้มีผู้เสียชีวิตมากถึง 58 ศพเมื่อปีก่อน และต้องมาเจอกับเหตุกราดยิงที่นี่ ซึ่งทำให้ผู้คนช็อกตะลึง หวาดกลัวอย่างยิ่ง ในขณะที่บาร์เหล้าแห่งนี้เป็นที่นิยมของนักศึกษา เนื่องจากอยู่ใกล้กับมหาวิทยาลัยหลายแห่ง ทั้ง California Lutheran University, Pepperdine University และ Moorpark College
ตำรวจเอฟบีไอ เผยมือปืนก่อเหตุ กราดยิงสนั่น สังหารหมู่ที่บาร์เหล้าในแคลิฟอร์เนีย ดับ 12 ศพ เป็นอดีตนาวิกโยธินและเคยเป็นทหารผ่านศึก ถูกส่งไปสมรภูมิรบที่อัฟกานิสถาน
กราดยิงบาร์เหล้า,กราดยิง,มือปืนกราดยิง,แคลิฟอร์เนีย,สังหารหมู่